rlitschk/wikidir huggingface dataset:
Sir Terence David John Pratchett, OBE (* 28. April 1948 in Beaconsfield, Buckinghamshire; † 12. März 2015 in Broad Chalke, Wiltshire) weer en britischen Fantasy-Schriever. Sien bekanntsten Warken sünd de Schievenwelt-Romanen, de in 37 Spraken översett weern. Weltwiet sünd ruchweg 60 Millionen vun sien Böker verköfft worrn. Pratchett hett al mit dörteihn Johren sien eerst Wark publiek maakt. Dat sweer de Kortgeschicht The Hades Business, de toeerst in dat Schölerblatt un later in’t Science Fantasy Magazine rutkamen is. As he 1965 vun de School afgahn weer, hett he dat glieke Johr en Utbilln as Journalist bi en öörtlich Dagblatt anfungen. Wiel sien Arbeit hett he bi en Interview mit Peter Bander van Duren, de en lütten Verlag leiden de, dat he ok en Roman schreven harr (The Carpet People). 1968 hett he sien Fro Lyn Marian Purves heiraat. Jemehr Dochter Rhianna (* 1976) arbeit hüüt ok as Schrieversche. Dat Johr 1980 is Pratchett Pressesnacker vun dat Central Electricity Generating Board (CEGB) worrn. Dat weer en Staatlichen Bedrief in Grootbritannien, dat för’t Verdeelen vun de Stroomprodukschoon op verschedene Orden vun’t Tügen tostännig weer. As em kloor weer, dat he vun sien Böker leven künn, hett Pratchett 1987 de Arbeit bi’t CEGB
Bi de XX. Olympisch Winterspielen 2006 wurrn 10 Wettbewarfen in' Biathlon utdragen. Nee in dat Programm upnommen wurrn Rennen mit Massenstart (Mannlüüd 15 km, Fruen 12,5 km). Utdragensoort weer San Sicario up dat Rebeet vun de Gemeend Cesana Torinese, 97 Kilometer westlich von Turin. Dat Gelände liggt up en Hööcht vun 1620 bit 1680 Metern, de Tokiekerkapazität bedroog 4628. Datum: 14. Februar 2006, 13:30 Uhr Sven Fischer winnt sien eerste Eenzel-Goldmedaille bi Olympisch Winterspelen. Wolfgang Perner (AUT), oorsprünglich as Veert führt, un Wolfgang Rottmann (AUT), oorsprünglich as 27. noteert, wurrn nahderhen in April 2007 disqualifizeert. Datum: 18. Februar 2006, 14:30 Uhr Wolfgang Perner (AUT) un Wolfgang Rottmann (AUT) wurrn nahderhen in’ April 2007 disqualifizeert. Datum: 25. Februar 2006, 10:00 Uhr Datum: 11. Februar 2006, 13:00 Uhr Michael Greis is de eerste Olympiasieger vun disse Spelen. Wolfgang Perner (AUT) wurr nahderhen in’ April 2007 disqualifizeert. Datum: 21. Februar 2006, 12:00 Uhr: 17 Staffeln weer an’ Start. Datum: 16. Februar 2006, 12:00 Uhr Datum: 18. Februar 2006, 12:30 Uhr Datum: 25. Februar 2006, 12:00 Uhr Uschi Disl hett hör letzt olympisches Rennen bestreeden, in dat se hör all tosoommen negente olympisch Medaille haalt hett. Datum: 13. Februar 2006, 12:00 Uhr De oorsprünglich
Claude Criquielion (* 11. Januar 1957 in Lessines; † 18. Februar 2015 in Aalst) weer en belgisch Radrennfohrer. Sien Profi-Karriere fung1979 an un gung bit 1991. In de Tiet hett he 57 Siege errungen. He weer 1984 Weltmeester in't Straatenrennen. Criquielion fung sien Profiloopbahn 1979 bo dat belgisch Radsportteam Kas-Campagnolo an. Sien grööttste Spood weer de Titelgewinn bi de Profiweltmeesterschapen in Barcelona 1984, bi de he 14 Sekunn vör Claudio Corti dat Teel recken dee. De Versöök dissen Spood noch mal to schaffen misslung bi de Weltmeesterschapen 1988 in Ronse, as he in en dree Mann stark Tippgrupp kört vör dat Teel mit Steve Bauer annanner raaken dee un to Fall keem, so dat de an den Stört nich bedeeligt Maurizio Fondriest Weltmeester wurr. Criquielion, de dör den Stört blots up Platz 11 keem, hett Bauer ansluutend ahn Spood verklagt. Criquielion hett tüschen 1979 un 1990 jedes Johr de Tour de France bestreeden un kunn de Runfohrt elf Mal bit to Enn' dörfohren, dorünner fiev Mal ünner de best Teihn. Sien best Platzeeren gelung hüm dorbi 1986, as he in de Gesamtwertung up den fievten Platz keem. De best Platzeeren bi de anner Grand Tours reck he as Dart vun
Gliese 832c is en Exoplanet, de wegen de Masse för en Super-Eer hollen wurrd. Gliese 832c hörrt neben Gliese 667c un Kepler-62e to de dree eerdähnlichsten Planeten hensichtlich de Instrahlung vun hör Steern un de Masse. De Planet is sösstein Luchtjohren vun de Eer weg un hett de fievfack Masse vun de Eer. He umkreist den rooden Dwarg Gliese 832. Gliese 832c befind sück in de binnere habitable Zoon. Een Johr up Gliese 832c düert 16 Daag. Gliese 832c wurr vun dat Team vun den Astronomen Robert A. Wittenmyer an de Australia University of New South Wales (UNSW) opdeckt. He wurr mit de Radialgeschwindigkeitsmethode opdeckt. De Steern, den Gliese 832c umkreist weer all 2009 bekannt un heet Gliese 832. Up Gliese 832c herrscht annähernd de Temperatur, de ok up de Eer herrscht, ofschons de Sünn, um de Gliese 832c kreist, en root Dwarg is. Allerdings is de Planet wegen de hooch Dicht vun de Atmosphäär nich bewahnbar. lainfo.es: Allgemeenes Robert A. Wittenmyer an der Australia University of New South Wales |Australia University of New South Wales (UNSW) Entdeckung ,der Planet ist nicht bewohnbar.
Robert A Wittenmyer is en austraalsch Astronom. He is beschäftig an de University of New South Wales, Sydney Australien un leit dor en Team, dat den Exoplaneten Gliese 832c opdeckt hett. He is todem Baas vun en internatschonal Söökteam för Exoplaneten, an dat Australien, China un de USA bedeeligt is un is ok Liddmaat vun dat Anglo-Australian Planet Search. Nu2 Canis Majoris b HD 159868c Gliese 832c Sheyna E. Gifford. High Scorer on the Easy Scale – Gliese 832c and Potential Habitability Astrobiology Magazine; engelsch, (2014). Robert Wittenmyer up UNSW.edu.au. (engelsch)
Limenitis lorquini is en Bottervagel (Dagfalter) ut de Familie de Eddelfalter (Nymphalidae). Dat Oort-Epitheton ehrt den franzööschen Entomoloog Pierre Joseph Michel Lorquin. De Falter recken en Flögelspannwiet vun 51 bit 67 Millimeter. De Grundfarv vun de Flögelböversiet vun all Flögels is swaart un vun en breet witt Querband dörtrucken, dat blots dör swaart Adern ünnerbraaken is. En witt Diskalfleck is swaaker utbildt. Oorttypisch is en länglich orangebruun Fleck dicht an den Apex vun de Vörderflögl. De Flögelünnersiet wiest en rootbruun Grundfarv mit ähnlich witt Tekenelementen as de Böversiet. De Eier sünd blass gröön farvt, schimmern licht sülvern un wurrn eenzeln an de Ünnersiet vun de Nehrensplant afleggt. Utwussen Rupen hemm en afwesseln bruunelk un wittelk Farv. De Kopp is bruun un drocht twee lütt, dunkel, zackte Höörns. In de Midden vun den Abdomen befind sück en saddelförmig Utbuchten. In dat Gesamtutsehn stellen se en Vagelschiet-Mimese dor. De saddelförmig Utbuchten vun de Ruup is bi de Pupp düchtig düütlich höckeroordig utbildt. De Grundfarv is wittgrau. Flögelscheeden un Höcker sünd dunkler graubruun. Limenitis lorquini kummt in de westlich Bundsstaaten vun USA as ok den westlichen Provinzen vun Kanada vör un besiedelt hööftsächlich Barg- und Stroomdaalen, Lichtungen, Waldränder as ok Aaftgoordens. De Oort
Glen Scotia is en Whisky-Brenneree in de Stadt un dat togliek egenstännige Whiskyrebeet Campbeltown op dat Halfeiland Kintyre in Schottland. De Hüüs vun de Brennereeanlaag sünd in de schottischen Denkmollisten in de Kategorie B inordent. De Naam bedüüt so veel as „Daal vun de Schotten“. De Brenneree weer 1832 vun Steward, Galbraith & Co. ünner den Naam Scotia Distillery grünnt. In ehr wesselhafte Historie hett se faken ok Tieten hatt, in de se över Johren nich produzeert hett. As bi vele annere Destillen ok, lööp dat Gewarf mit den Whisky bit to’n Enn vun’t 19. Johrhunnert teemlich goot, so dat de Brenneree Glen Nevis Distillery dorto köfft worrn is, üm de grote Nafraag bedenen to künnen. 1919 is se denn an de West Highland Malt Distillers Ltd. (W.H.M.D.) övergeven worrn, de ok al annere Brennereen op dat Halfeiland Kintyre besitten de. En poor Johren later is de Firma aver bankrott gahn un all ehr Brennereen müssen dicht maakt warrn. En ehmolig Liddmaat vun de W.H.M.D, Dancun MacCallun, hett 1924 versöcht de Brenneree wedder to beleven. Man, al 1928 weer dat dormit wedder vörbi. Acht Johren later hett de Bloch Brothers Limited dat Gewarf övernahmen, de ok al de Scapa-Brenneree besitten
Surab Sturua (* 8. Juni 1959 in Tiflis) is en georgisch Schachspeler. He hett de Landsmeesterschapen vun Georgien in de Johren 1975, 1955, 1981, 1984 und 1985 wunnen un hett sien Heimatland bi de Schacholympiaden 1992 bit 1998, 2002 un 2004 vertreeden. 1991 un 1996 hett he jewiels dat Schacturnier vun Biel up sien Naam schreeven. 1991 kreeg he vun de FIDE den Grootmeestertitel. Intüschen is he ok as Schachtrainer tätig un betrüet ünner annern Keti Zazalaschwili. Partien vun Sturua up chessgemas.com (engelsch) FIDE-Koort (engelsch) <references> http://www.ajedrezdeataque.com/05%20Palmares/Campeonatos/Nacionales/Europa/Georgia.htm (spaansch)
Mattias Nilsson Jr. (* 19. Februar 1982 in Östersund) is en ehmalger sweedsch Biathlet. Nilsson hörr siet 2002 to den sweedschen Natschonalkader. Bi de Olympisch Winterspelen 2006 in Turin keem he in’ Sprint unverwacht up den 7. Platz. Sien beste Platzeeren in’ Weltcup reck he in de Saison 2005/2006 an Holmenkollen un 2007/2008 in Pokljuka, beid mit Platz 3 in’ Sprint. He weer ok Liddmaat vun de sweedsch Staffelmannschap, de in de Saison 2004/2005 den eersten sweedschen Sieg över 4x 7,5 km halen dee. Ok in dat Johr 2010 hett he weer an de Olympisch Winterspelen deelnommen. Sien best Resultat weer de 34. Platz in’ Eenzel. Mit de Staffel reck he Platz 4. Nilsson is de Bröer vun de Biathletin Anna Maria Nilsson. 2011 muss he sien Loopbahn wegen gesundheitlich Probleme (Hart) afsluuten. Mattias Nilsson in de Datenbank vun de IBU (engelsch)
Clynelish is en Whisky-Brenneree in de Neeg vun Brora, Schottland. De eerste Brenneree mit den Naam Clynelish weer 1819 vun George Granville Levison-Gower, den tweeten Marquis of Stafford un lateren Duke of Sutherland grünnt. De hüütige Destille Clynelish is 1967 direkt blangen de ollen Brenneree boet worrn. Üm jem to ünnerscheden weer de olle Clynelish-Brenneree en tietlang as Clynelish A un de ne’e as Clynelish B betekent. Sinn vun den Neebo weer, de olle Destille aftolösen, so dat de in’n Mai 1968 stillleggt weer. Man, al in’n April 1969 lööp de Produkschoon in de ollen Destille wedder an. De hett dorophen den Naam Brora kregen, un de ne’e Destille weer nu blots noch Clynelish nöömt. De beiden Brennereen hebbt noch bit 1983 parallel produzeert, bit de Brora-Destille denn duersom dicht maakt worrn is. De Clynelish-Brenneree höört siet 1987 to United Distillers (UD), de 1998 vun Diageo övernahmen worrn is. Man eerst 1990 weer die Lizenz vun Ainslie & Heilbron Ltd. op United Malt and Grain Distillers (UMGD), den ne’en Naam vun Scottish Malt Distillers (SMD), överdragen. Clynelish höört to dat schottische Whiskyrebeet Highlands. Dat Water för de Produkschoon stammt ut den Clynemilton Burn, wiel dat Molt ut de Moltereevun Glen
Bi de XIX. Olympisch Spelen 2002 in Salt Lake City wurrn acht Wettbewarfen in’ Biathlon utdragen. Utdragensoort weer Soldier Hollow in Park City. Datum: 13. Februar Datum: 16. Februar Datum: 11. Februar Datum: 20. Februar Datum: 13. Februar Datum: 16. Februar Datum: 11. Februar Datum: 18. Februar
Ursula „Uschi“ Disl (* 15. November 1970 in Bad Tölz) is en ehmalge düütsch Biathletin. Se hörr mit to de eerst internatschonal spoodriek düütsch Biathletinnen un harr maatgeven Andeel an de stiegen Popularität vun disse Sportoort. Nah dat Enn' vun hör Loopbahn un een Johr Babypause hett Disl wiels de Biathlon-Weltcupsaison 2007/08 un 2008/2009 as TV-Expertin bi de ARD arbeit. Disl leevt in Mora (Schweden), tosoammen mit den bi dat norweegsch Team arbeiten Skitechniker Thomas Söderberg ut Sweden, mit de se een Tochter un een Söhn hett. Neben de Biathlon-Aktivität weer se Beamtin bi den Bundsgrenzschuul, de hüdige Bundspolizei, de hör de Mögelkeit geev, för hör Sport to traineeren. Uschi Disl is in' Winter 1986/87 vun den Skilangloop to'n Biathlon wesselt. All dree Johr later wurr se in Finnland Junioren-Weltmeesterin mit de Mannschap. Hör eerst Saison in' Weltcup leep Disl in' Winter 1990/91; se hett de Saison denn as Gesamtweltcup-Veerte afslooten, hör eerst Weltcupsieg gelung hör in dat Sprintrennen vun Les Saisies. Bi de Weltmeesterschapen 1991 in Lahti wunn se mit de Bronzemedaille in dat Staffelrennen hör eerste WM-Medaille, bi de Düütsch Meesterschapen wunn se den Eenzelwettbewarf över 15 km. Bi de Olympisch Winterspelen 1992 in Albertville weer Damenbiathlon to'n
Richard Vahsel (* 9. Februar 1868 in Hohnhorst bi Hannober; † 8. August 1912) weer en düütsch Kapitän un Polarforscher. He hett toeerst Deenst up de Hamborg-Amerika-Lien maakt, bit he up Wunsch vun Kapitän Hans Ruser as 2. Offizier to de Gauß-Expeditschoon, de eerst düütsch Polarexpeditschoon 1901 bit 1903 ünner de Leitung vun Erich von Drygalski stött is. Ansluutend weer he Kapitän vun dat Polarschipp Deutschland bi de Tweete Düütsch Antarktisexpeditschoon ünner Wilhelm Filchner. He is denn aber wiels de Drift in dat Packies in dat Weddell-Meer an en Krankheit storven. Nach hüm is de Vahselbucht nömmt wurrn. Foto Todesdatum auf southpole.com (engelsch) Erich von Drygalski: Zum Kontinent des eisigen Südens, Georg Reimer Verlag, Berlin 1904, af Siet 34 ff.]
Mit den Oscar för de Besten Toon warrt de Leistung vun den Toonmeester vun en Film uttekent. Fröher weer dat ok dat tostännige Afdeel vun de Filmsellschop. In disse Kategorie warrt al siet 1930 en Oscar vergeven. De Filmen qualifizeert sik jümmer in dat Johr na de Verapentlichung. In de Tabell staht de Filmen in dat Johr, in dat se uttekent worrn sünd.
Parkmore weer en Whisky-Brenneree in Dufftown, Moray, Schottland. Se höör dormit to dat schottische Whiskyrebeet Speyside un leeg in de Neeg vun de vundaag noch aktiven Destillen Glendullan un Glenfiddich. De Bowarken vun de Anlaag sünd in de schottischen Denkmollisten in de Kategorie B inordent. De Destille is 1894 vun de Parkmore Distillery Co. 1894 grünnt worrn, üm Malt-Whisky to produzeren. Üm 1900 is de Brenneree vun James Watson & Co. övernahmen worrn, de 1923 sülvst vun John Dewar & Sons övernahmen worrn sünd. Twee Johren later güng se an de Distillers Company Ltd. (DCL) un opletzt 1930 an de Scottish Malt Distillers (SMD), de 1931 den Bedrief stillleggt hebbt. De Lagerhüüs weern noch wat länger bruukt. Tallrieke Hüüs vun de Brenneree staht ok vundaag noch. Se gellt as de Brenneree ut de Tiet vun’n Whiskyboom to’n Enn vun’t Viktoriaansche Tietöller, de an’n besten överduert hett. List vun de schottischen Brennereen Indrag in de schottischen Denkmollisten Ulf Buxrud: Lost Scotch Malt Whisky Distilleries 1888–1945, 2000 Indrag op wormtub.com Parkmore. Mehr Biller, Videos oder Audiodateien to’t Thema gifft dat bi Wikimedia Commons. Biller un Informatschonen zur Brennerei bei scotlandsplaces.gov.uk Koordinaten:57° 27′ N, 3° 7′ W
Wenera Michailowna Tschernyschowa (russisch: Венера Михайловна Чернышова; * 5. März 1954) is en ehmalge sowjeetsch Biathletin. Tschernyschowa hörr in de 1980er-Johren to de domineeren sowjeetsch Biathlonmannschap. Bi de eerst fiev Weltmeesterschapen vun de Fruen van 1984 bit 1988 wunn Tschernyschowa fiev Goldmedaillen mit de sowjeetsch Staffel. 1984 wurr Tschernyschowa sowohl eerste Weltmeesterin in' Eenzel as ok in' Sprint. Tosommen mit de Staffelmedaille wunn se also in dree Rennen dree Goldmedaillen. Wiedere Eenzelmedaillen wunn Tschernyschowa 1985 mit de Bronze- as ok 1987 mit de Sülvermedaille in' Sprint un 1988 mit de Bronzemedaille in' Eenzel. Mit söben Gold-, een Sülver- un twee Bronzemedaillen hörrt Tschernyschowa bit hüüd to en vun de spoodriekst Athletinnen bi Weltmeesterschapen. Weniger spoodriek weer de bi Weltmeesterschapen domineeren Sowjetunion aber in' Biathlon-Weltcup. Ok Tschernyschowa reck hier in de Gesamtwertung nie en Platzeeren ünner de best dree Athletinnen.
Fligthplan (op plattdüütsch so veel as „Flaagplaan“; dt. Titel: Fluchtplan – Ohne jede Spur) is de Titel vun en düütsch-US-amerikaanschen Thriller ut dat Johr 2005. De Hööftrullen speelt Jodie Foster un Peter Sarsgaard. Speelbaas weer Robert Schwentke. Produzeert worrn is de Film vun de Studios Touchstone Pictures un Imagine Entertainment. Kyle Pratt is en Ingenieursche, de Driefwarken för Flegers konstrueert. Ehr Ehmann is bi en Unfall ümkamen un so beslutt se mit ehr Dochter Julia ut Düütschland weg torüch in de USA to gahn. Se fleegt mit en (fiktiev) E-474. As de Fleger ünnerwegens is, slöpt Kyle in. As se wedder waak warrt, is ehr Dochter nich mehr dor. Se fraagt annere Passageren un dat Flegerpersonal, aver nümms hett de lütte Deern sehn un nümms schient markt to hebben, dat se mit ehr Dochter an Boord weer. Op er Drammen hen, gifft de Flaag-Kaptein de Anwiesen, dat de Flaagbegleiders un ok de Sky Marshall Gene Carson den Fleger na de Deern afsöken schüllt. De Söök verlöpt ahn Spood, un mit de Tiet kummt bi dat Personal de Ve5rdacht op, dat de Deern gor nich an Boord wesen is. De Passageerlist warrt kontrolleert, man de beseggt, dat de Sitt blangne Kyle
Maschen betekent Maschen, Oort in de Gemeen Seevdaal in’n Landkreis Horborg, Neddersassen, Maschen, Oort in dat fröhere Oostprüßen, vondaag Maże in Polen, Maschen, sied Swemmrebeed langs en Stroom, Maschen, Typ von Textilverbund. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Maschen (Mehrdüdig Begreep). Maschen is en Dörp in de Gemeen Seevdaal in’n Landkreis Horborg, Neddersassen. De Oort besteiht ut twee Delen. Dat ole Dörp Maschen, fakener Maschen-Dörp nöömt, un en ne’ere Wahnsiedlung in’n Süden, de ok Maschen-Heid nöömt warrt. Maschen-Heid is deelwies mit dat Dörp Host tohoopwussen. To Maschen höört ok de Hoff Freschenhusen mit bi. Dat Dörp liggt an’n Noordrand von de Lümbörger Heid an dat rechte Över von de Seev. In’n Westen is dat Naturschuulrebeed Oold Moor un in’n Oosten de Stemmbrook. De Naveröörd sünd Hössen in’n Noordoosten, Stell mit Fachenfelln in’n Oosten, Ashusen mit Büllhorn un Kieselshöh in’n Süüdosten, Ohlendörp, Ramßel un Host in’n Süden, Helmstörp un Lindhost in’n Süüdwesten, Jehrden, Karoxbossel, Hittfeld un Emmelndörp in’n Westen un Fleest, Glüsen un Mäkelfeld in’n Noordwesten. Maschen kummt 1294 as Merschene (Enn von de Masch) toeerst in de Oorkunnen vör. Bi Maschen is 1958 aver ok en Grafffeld ut de Sassentied in dat 9. Johrhunnert funnen worrn. To de Funnen von dit Grafffeld höört ünner annern de Schievenfibel von Maschen. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed
Dat Hoster Dreeeck is en Autobahndreeeck in Neddersassen. Dat Dreeeck hett en Noorddeel un en Süüddeel, de inenanner övergaht. De Noorddeel is en unvullstännig Dreeeck un deelt de Fohrsporen von de Bundsautobahn 1 op. De Süüddeel is as en Gaffel anleggt. Dat is de egentliche Verbinnung von de beiden Autobahnen A 1 un A 7. De Noorddeel münnt denn glieks in’n Oostdeel von dat Maschener Krüüz, dat de A 1 mit de A 39 verbinnen deit. Wenn een op de A 7 von Süden her sik eerst links höllt, gifft dat en Öhr, över dat een von de A 7 (von Hannover her) op de A 1 (na Bremen) kamen kann. Dat Dreeeck liggt in dat Daal von de Seev in de Gemeen Seevdaal twüschen de Öörd Hittfeld un Maschen. Den Naam hett dat Dreeeck von dat Dörp Host, dat an’n Süüdoostrand liggt. De A 1 is 1937 boot worrn. As 1956 de A 7 na Süden hen boot worrn is, is dat Hoster Dreeeck toeerst as Trumpeet linksrüm anleggt worrn. Eerst 1975 is de A 7 denn wiederboot worrn na Noorden. De Wennkurv is wegfullen un dat is sietdem en unvullstännig Dreeeck. Tosätzlich is de Süüddeel anleggt worrn, de
Host (hoochdüütsch Horst) is en Dörp in de Gemeen Seevdaal in’n Landkreis Horborg, Neddersassen. Host weer fröher en lütt Buurndörp un is vondaag tohoopwussen mit de Wahnsiedlung Maschen-Heid, de twüschen Host un dat ole Dörp Maschen anleggt worrn is. De gröttste Deel von de 1832 Inwahners leevt in dit Wahnrebeed in’n Noorden von de Autobahn 7. Dat ole Dörp liggt in’n Süden von de Autobahn. Host liggt an’n Noordrand von de Lümbörger Heid un an dat rechte Över von de Seev. Na Süüdoosten to liggt de Baukweddel. De Naveröörd sünd Maschen in’n Noorden, Stell mit Fachenfelln in’n Noordoosten, Achterdiek un Ashusen mit Büllhorn un Kieselshöh in’n Oosten, Ohlendörp un Ramßel in’n Süden, Harmstörp in’n Süüdwesten, Helmstörp un Lindhost in’n Westen un Hittfeld un Karoxbossel in’n Noordwesten. De Hoster Möhl kummt 1529 toeerst in de Oorkunnen vör un is bet 1966 lopen. In de Franzosentied von 1810 bet 1814 hett de Oort to de Mairie Parrns in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Parrns in dat Amt Winsen tohöört. Blots in de Tied
Bi de XXI. Olympisch Winterspelen 2010 in Vancouver wurrn teihn Wettbewarfen in’ Biathlon utdragen. Utdragensoort weer de Whistler Olympic Park in den Callaghan Valley, etwa 15 km westlich vun Whistler un 125 km nördlich vun Vancouver up en Hööcht vun 850 bit 910 Metern. Datum: 14. Februar 2010, 11:15 Uhr (20:15 Uhr MEZ) Olympiasieger 2006: I Sven Fischer Weltmeester 2009: I Ole Einar Bjørndalen Dat Deelnehmerfeld vun den tweeten Biathlonwettkamp vun disse Olympisch Spelen bestunn ut 88 Sportlern ut 32 Natschonen. De maximale Starterantall bedroog veer un wurr vun 18 Länner ok bruukt. Vörqualifikatschonen geev dat nich. Datum: 16. Februar 2010, 12:45 Uhr (21:45 Uhr MEZ) Olympiasieger 2006: I Vincent Defrasne Weltmeester 2009: I Ole Einar Bjørndalen Datum: 18. Februar 2010, 13:20 Uhr (22:20 Uhr MEZ) Olympiasieger 2006: I Michael Greis Weltmeester 2009: I Ole Einar Bjørndalen Datum: 21. Februar 2010, 11:00 Uhr (20:00 Uhr MEZ) Olympiasieger 2006: I Michael Greis Weltmeester 2009: I Dominik Landertinger Datum: 26. Februar 2010, 11:30 Uhr (20:30 Uhr MEZ) Olympiasieger 2006: I Ricco Groß, Michael Rösch, Sven Fischer, Michael Greis Weltmeester 2009: I Emil Hegle Svendsen, Lars Berger, Halvard Hanevold, Ole Einar Bjørndalen ANMARKEN: Weltcup-Leaderin Helena Jonsson (SWE) muss sück mit Rang 12 tofräe
Marie Dorin-Habert (* as Marie Dorin am 19. Juni 1986 in Lyon) is en ehmalge franzöösch Biathletin. Marie Dorin-Habert leevt in Laval un trainiert in Le Ruisseau. De Studentin start för CO 7 Laux, wo se vun Pascal Etienne traineert wurr. Biathlon bedrifft se siet 2000, siet 2005 hörrt se to den Natschonalkader vun Frankriek. Ehrn internatschonalen Instand geev se 2003 bi Rennen in' Rahmen vun den Junioren-Europacup in Ridnaun. 2004 nehm se in Haute Maurienne eerstmals an en Junioren-Weltmeesterschap deel un wunn mit de franzöösch Staffel (mit Marion Blondeau un Mélanie Droz-Vincent) de Goldmedaille, keem in' Eenzel up den söbenten Platz un wurr Sösste in de Verfolgung. Den Staffeltitel wunn se een Johr later noch mal in Kontiolahti tosammen mit Blondeau un Anaïs Bescond, todem de Bronzemedaille in' Eenzel achter Swetlana Slepzowa un Vita Semerenko. 2006 keem noch en Sülvermdaille in de Staffel (mit Bescond un Pauline Macabies) dorto. Wunnen harr de düütsch Mannschap, de in beid Johren tovör kien Staffel upstellt harr. In dat sülvige Johr is Dorin-Habert bi hör eenzig Junioren-Europameesterschap antreeden. In Langdorf wunn se dorbi mit de Staffel de Bronzemedaille. Hör letzt Junioren-WM leep Dorin-Habert 2007 in Martell. Hier wurr se nich in de Staffel
Dit Woort hett noch annere Bedüden: kiek dorför ünner Doom (Mehrdüdig Begreep). En Doom ellers Doomkark is en grote Kark, woneem tomeist en Bischop sien Seet hett. Bispelen dorför sünd in Sweriner Doom Minner Doom Ossenbrügger Doom Hamborger Doom, wo de ole Doomkark anno 1800 plattmookt worrn is, blots as denn Hamborg wedder en Arzbischop kriegen dee, hebbt se St. Marien vun dor an as Doom bruukt. Sleswiger Doom Dat Woord 'Doom' is ofleyd vun de latiensche Utdrück 'Domus Dei' (Hus vun God). Een anner Begreep, de hiermet tohaape hangt is 'Kathedraal'. Dit Woord is ofleyd vun dat greeksche 'καθεδρα', eenen groten Stohl, or met annere Wörde, de Sitt vun Eenen Bischop. De beyde Wörde sünd mehr or minner synonym. Een anner Saak is dat mit den Dithmarscher Doom in Meldörp. Dor seet nie nich een Bischop. Man vun wegen dat de Kark so groot is as een Doom un ok bannig oolt (hett al Adam vun Bremen över schreven), warrt se denn doch as Doom betekent.